Datum: 23. 10. 2023

Številka: 5446-8/2023/19

**Skladno z drugim odstavkom 10. člena Uredbe o posredovanju in ponovni uporabi informacij javnega značaja (Uradni list RS, št. 24/16** **in 146/22) objavljamo javno dostopne informacije javnega značaja v zvezi s postopkom javnega razpisa, in sicer: podatek o članih komisije za izvedbo postopka javnega razpisa in podatek o prejemnikih in višini prejetih sredstev.**

Ministrstvo za delo, družino, socialne zadeve in enake možnosti (v nadaljevanju: ministrstvo) je dne 22. 9. 2023 v Uradnem listu RS št. 99/23, objavilo Javni razpis za izbor dejavnosti razdeljevanja hrane in izvajanja spremljevalnih ukrepov - dodatno sofinanciranje zaradi povečanih potreb kot posledica naravne nesreče okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim (v nadaljevanju: javni razpis).

Predmet javnega razpisa je sofinanciranje dejavnosti razdeljevanja hrane in izvajanja spremljevalnih ukrepov partnerskih organizacij v letu 2023 v okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim. Dejavnost partnerske organizacije v skladu s predmetnim javnim razpisom obsega: (1) razdeljevanje hrane najbolj ogroženim osebam in (2) izvajanje spremljevalnih ukrepov. Ciljna skupina javnega razpisa so najbolj ogrožene osebe, tj. osebe, ki živijo ali so se znašle v težkih socialnih in materialnih razmerah.

Postopek javnega razpisa je vodila strokovna komisija, ki jo je s Sklepom o začetku postopka Javnega razpisa za izbor dejavnosti razdeljevanja hrane in izvajanja spremljevalnih ukrepov - dodatno sofinanciranje zaradi povečanih potreb kot posledica naravne nesreče okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim ter imenovanju strokovne komisije za izvedbo postopka, št. 5446-8/2023/1 z dne 19. 9. 2023, imenoval minister za delo, družino, socialne zadeve in enake možnosti:

|  |  |  |
| --- | --- | --- |
|  | **IME IN PRIIMEK** | **ORGANIZACIJA** |
| **Predsednik** | Miha Sluga | Ministrstvo za delo, družino, socialne zadeve in enake možnosti |
| **Član** | mag. Polonca Jakob Krejan | Ministrstvo za delo, družino, socialne zadeve in enake možnosti |
| **Član** | Andreja Mrežar | Ministrstvo za delo, družino, socialne zadeve in enake možnosti |

**SEZNAM PREJEMNIKOV IN VIŠINA PREJETIH SREDSTEV**

**Javni razpis za izbor dejavnosti razdeljevanja hrane in izvajanja spremljevalnih ukrepov - dodatno sofinanciranje zaradi povečanih potreb kot posledica naravne nesreče okviru Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim**

Uradni list RS, št. 99/23 z dne 22. 09. 2023

|  |  |  |  |  |  |
| --- | --- | --- | --- | --- | --- |
| **ZAP.**  **ŠT.** | **NAZIV PRIJAVITELJ** | **NAZIV PROJEKTA** | **VIŠINA DODELJENIH SREDSTEV** | **DELEŽ EU**  **(V EUR)** | **DELEŽ SLO**  **(V EUR)** |
| **1** | **Slovenska karitas,** Kristanova ulica 1, 1000 Ljubljana | Sofinanciranje dejavnosti razdeljevanja hrane in izvajanja spremljevalnih ukrepov v letu 2023 - dodatno sofinanciranje zaradi povečanih potreb kot posledica naravne nesreče | 9.211,19 | 7.829,51 | 1.381,68 |
| **2** | **Rdeči križ Slovenije – Zveza združenj,** Mirje 19, 1000 Ljubljana | Sofinanciranje dejavnosti razdeljevanja hrane in izvajanja spremljevalnih ukrepov v letu 2023 - dodatno sofinanciranje zaradi povečanih potreb kot posledica naravne nesreče | 10.854,81 | 9.226,58 | 1.628,23 |

Ministrstvo za delo, družino, socialne zadeve in enake možnosti